અમિત શાહનાં મતવિસ્તાર નારણપુરા ખાતે કર્ણાવતી ભાજપ દ્વારા કેપીએલ રાત્રી ક્રિકેટ ટુર્નામેન્ટનું આયોજન કરાયું છે. જેનું ઉદ્ધાટન 15મી મેનાં રોજ અમિત શાહે કર્યું હતું. આ ટુર્નામેન્ટમાં 48 વોર્ડની વિવિધ ટીમો ભાગ લઇ રહી છે. પરંતુ આ ટુર્નામેન્ટ માટે ભાજપનાં રમત ગમત સેલનાં કોઇ પણ કાર્યકર અથવા આગેવાનને કામગીરી સોંપવાને બદલે અમિત શાહનાં અંગત લોકોએ મોરચો હાથમાં લીધો હતો. અત્રે નોંધનીય છે કે આ ટુર્નામેન્ટ પાછળ 10 લાખ રૂપિયા જેટલો ખર્ચ કરવામાં આવ્યો હતો.